title: "Sileo S12"
text: "Di Sileo S12 es en Baterii-Liinienbus fan twelev Meetern Leengdi. Di Bechningsaart jit Liigerb\u00f6\u00f6rtbus, dat diar uk Mensken me Rulst\u00f6\u00f6l of d\u0101nen ek sa gur t\u00f6 Fut sen, iinkum ken.\nDi Sileo S12 uur fan di d\u00fctsk-t\u00fcrkisk Firma Sileo becht.\n\nTechnik en \u00dctstafiaring \nDi \u00d6ndreft giar aur en Elektroportaalaksi me tau weeterk\u00f6\u00f6let Asychroon-Elektromaskiinen (ark 120\u00a0kW) fan ZF \u00f6n Friedrichshafen (ZF AVE 130). Uk di Fuarderaks es fan ZF (ZF RL 82 EC Rigid Portal) sa \u00fcs uk di Stj\u00fc\u00fcring (ZF 8098 Servocom).\n\n\u00dcp Taak fan di Bus es di K\u00f6\u00f6rbaterii fastmaaket, wat normaalerwiis en Lithium-Iirsenphosphaat-Batterii es, wat en Kapatsiteet fan 230 kWh heer. Dierme skel di Bus 230 bis 300 km skafi. Di Baterii es fan 340 Selen becht, wat enkelt aurwachet en railt uur (Single-Cell-Loading, SCL). Di Bus ken me 4 bis 100 kW Leerkraft \u0101pleeren uur.\n\nEm ken di Sileo S 12 me tau of trii D\u00fc\u00fcren fuar Passajiiri fo..\n\nDi S12 uur iinseet \nDi Konsept fan di Bateriibus es nii, en diarom uur dit t\u00f6 Proof iinseet.\n\nAalen \nDi Omnibus-Verkehr Aalen (OVA) fing en Sileo S12 me di Numer AA-OV 840, wat \u00f6n di 22. Detsembermuun 2016 \u00f6n di Plaats fuar di Baahof fuarstelt waar.\n\nBonn \n\u00d6n di Juuli fan 2015 heer di SWB Bus und Bahn soks Stek fan di Typ Sileo S12 bistelt.  Ja skul t\u00f6 di Bigening fan 2016 me dit Projekt ZeEUS (Zero Emission Urban Bus Systems) fan di Europeeisk Unioon iinseet uur. T\u00f6 dit jen fan di Januwaari 2016 k\u0101m di jest tau Busi \u00f6n, hur di jest Tir di K\u00f6\u00f6rers \u00fcp liir skul. Sent di Jen fan Aprilmuun 2016 wiar al soks Busi t\u00f6 Stair en k\u00fcr \u00fcp Liinie laap. Fjuur fan di Busi l\u00f6p man ek rocht en waar t\u00f6beekd\u00f6nen. Tauen laap jit \u00f6n Bonn.\n\nBremen \nDi 17. Mai 2016 k\u0101m en Sileo S12 t\u00f6 di Bremer Stra\u00dfenbahn AG (BSAG). Diar k\u0101m di Numer HB-ZO 28 en di Wain-Nr. 4028 \u00f6n, en sent di 18. Juuli 2016 lapt di Bus \u00f6n di Liinien 29 en 52.\n\nL\u00fcbeck \n\nDi L\u00fcbeck-Travem\u00fcnder Verkehrsgesellschaft (LVG) en Stadtverkehr L\u00fcbeck GmbH (SL) fing ark en Sileo S12.\n\nSalzgitter \nAur dit hiili Euroopa waar Elektrobusi \u00fctskrewen, en t\u00f6't Jen fan 2016 waar muar Busi, sa \u00fcs uk tau Sileo S12 \u00f6n Gang braacht, wat sent di Februwaari fan 2017 bi di Kraftverkehrsgesellschaft Braunschweig (KVG) laap.\n\nS\u00f6l \nDi Sylter Verkehrsgesellschaft (SVG) fing \u00f6n di 17. Oktoobermuun 2016 en Sileo S12 \u00f6n Gang. Des es di jest Elektrobus, wat  \u00f6n Liinientiinst \u00f6n Sleeswig-Holstiin lapt.\nDi Numer es NF-SV 216. Fan di 500.000 Euro, wat di Bus kostet heer waar 135.550 Euro fan dit Bundesministerium f\u00fcr Verkehr und digitale Infrastruktur aurnomen.\n2019 k\u0101m di jest S 12 wech, en diarfuar waar en nii Bus koopet. Di Numer es jit langsen NF-SV 216.\n\nWeblinks \n\n Website des Herstellers Sileo\n Technische Daten des Sileo S12 (PDF)\n\nEinzelnachweise \n\nElektrobus (Baterii)\nStraatenforkiir"